
	DĖL PANEVĖŽIO KRAŠTOTYROS MUZIEJAUS TEIKIAMŲ MOKAMŲ PASLAUGŲ KAINORAŠČIO PAKEITIMO       



Nuo 2024 m. Panevėžio kraštotyros muziejus rengia istorines parodas Panevėžio miesto dailės galerijoje („Etnografinis opartas muziejų kolekcijose“ – 2024 m., „Liaudos žemė: ką slepia Senkevičiaus dėžutė?“ – 2025 m.). Šių metų rugsėjo 22 d. bus atidaryta paroda „Nuo archyvų iki altorių: Panevėžio vyskupijai – 100“. Abi savivaldybės įstaigos šiuose projektuose draugiškai bendradarbiauja, tačiau lieka neišspręstas pajamų už parodas klausimas. Įstaigos geranoriškai sutarė jas dalytis per pusę, šią nuostatą įrašydamos į bendradarbiavimo sutartį. Ieškant būdų, kaip tai realizuoti paprasčiausiu keliu, situacija buvo aptarta su Panevėžio apskaitos centro direktore Rasa Paulauskiene. Numatytas toks modelis: muziejus savo kainoraštyje įteisina naują paslaugą – Muziejaus parodos bilietą; parodos veikimo metu juo prekiauja Dailės galerijos kasa; mėnesio pabaigoje Panevėžio apskaitos centras gautas lėšas pagal pateiktus dokumentus padalija įstaigoms. Su Muziejaus parodos bilietu bus galima aplankyti abi įstaigas – Panevėžio miesto dailės galeriją ir Panevėžio kraštotyros muziejaus ekspozicijas. Šis bilietas galės būti naudojamas ir kitų parodų atvejais (jei tokių bus), ne tik bendrose parodose su Panevėžio miesto dailės galerija.
Todėl prašome nuo 2026 m. rugsėjo 1 d. Panevėžio kraštotyros muziejaus kainoraštyje įvesti naują poziciją 1.4 „Muziejaus parodos bilietas“:

	Eil. Nr.
	Paslaugų pavadinimas
	Mato vnt.
	Tarifas (Eur)

	1
	2
	3
	4

	1.4.
	Muziejaus parodos bilietas
	
	

	
	Suaugusiems
	1 asm.
	6

	
	Moksleiviams, studentams, senjorams
	1 asm.
	4



      PRIDEDAMA: 
1. Aiškinamasis priedas dėl Panevėžio kraštotyros muziejaus teikiamų mokamų paslaugų kainoraščio 1 skyriaus „Ekspozicijų lankymo bilietų kainos“ papildymo 1.4. papunkčiu.
2. Bendradarbiavimo sutarties 2026-07-01 tarp Panevėžio kraštotyros muziejaus ir Panevėžio miesto dailės galerijos elektroninio dokumento nuorašas.


Direktorius				              Arūnas Astramskas


Arūnas Astramskas, tel. (0 45) 462331, el. p. arunasastramskas@gmail.com

